U tvojoj kosi

U tvojoj kosi je debitantski album sarajevske pop grupe Hari Mata Hari iz 1985. kojeg je na LP i kaseti 1985. objavila diskografska kuća Sarajevo disk. Na albumu je deset pjesama, među kojima i "U tvojoj kosi", s kojom je grupa osvojila 5. mjesto na "Jugoviziji" 1986.
Dizajn za omot uradio je Davor Papić, a producenti su Slobodan "Bodo" Kovačević i Mirsad Ibrić.

 O albumu 
Iako debitantski allbum grue Hari Mata Hari nije izazvao veću pažnju publike, ipak je značajan kao prvo muzičko izdanje sarajevskog sastava koji će u narednih nekoliko godina postati jedan od najpopularnijih u Bosni i Hercegovini i bivšoj Jugoslaviji. Objavljen je iste godine kad i kultni debitantski album Plavog orkestra. Kompozitorski dvojac Hajrudin Varešanović i Edo Mulahalilović pripremili su mješavinu plesnih pop-rok pjesama i balada po uzoru na muziku koju su izvodili zapadni sastavi tokom 1980-ih. Aranžmane za većinu pjesama napisao je klavijaturist Zoran Kesić. 
A-stranu otvara naslovna pjesma koju je komponirao Slobodan "Bodo" Kovačević na tekst Ivice Pinjuha, dok je aranžman uradio Sinan Alimanović. "Skini haljinu" plesna je pop-rok pjesma i autorsko djelo Ivice Pinjuha. Za njom slijedi "Merjema" za koju je muziku napisao legenda sarajevske pop rok scene Kornelije Kovač na tekst Momčila Bajagića. Ova zanimljiva pjesma počinje učenjem ezana uz pratnju sintisajzera, kojima se ubrzo pridružuju ostali muzičari ovog sastava koji u opuštenom maniru kvalitetno prate pjevanje Hajrudina Varešanovića.
A-stranu zatvaraju energična pjesma "Kamikaza" (muzika Varešanović na tekst Ivice Pinjuha) i smirenija "Polarna noć" s istaknutim saksofonom.
B-strana počinje još jednom plesnom pjesmom tipičnom za 1980-te "Zapali me", koju je komponirao Zoran Kesić na tekst Ivice Pinjuha. Zadnji minut u pjesmi zanimljiv je po soliranju Ede Mulahalilovića na električnoj gitari. Album završavaju dvije balade "Ne boj se prvog snijega" (muzika Erol Avdović, tekst Ivica Pinjuh), "Barbara" i življa 
pjesma "Mandarina" (muziku za obje pjesme napisao Varešanović, a tekstove Pinjuh) zasnovana na muzici Inka.

 Spisak pjesama  

 Članovi grupe 
 Hari Varešanović – vokal
 Izudin Kolečić – bubnjevi
 Edo Mulahalilović – gitara
 Pjer Žalica – bas
 Zoran Kesić – klavijature

 Reference 

Kategorija:Albumi Hari Mata Harija
Kategorija:Albumi iz 1985.
Kategorija:Albumi u izdanju Sarajevo Diska